NaiveNeuron/SloPal huggingface dataset:
Á. Biró, poslankyňa: (2008-05-21):
Ďalej si myslím, pán poslanec, to, že tak ako ste zdôrazňovali, je dôležité, aby naše deti mali také vedomosti, aby sa uplatnili v regióne, v ktorom predovšetkým žijú a na tých schopnostiach, ktoré majú. To znamená, aby sa mohli stať dobrými a osožnými občanmi tejto republiky, a preto si myslím, že ani vy mi neviete povedať taký príklad žiaka slovenskej základnej školy, ktorý po skončení základnej školy by ovládal cudzí jazyk na úrovni materinského jazyka. Naučme tie deti prv ovládať vlastný materinský jazyk a potom im pridávajme ďalšie cudzie jazyky. A čo ste spomínali Nové Zámky. Ja si myslím, že od čias, keď ste tam ako malé dieťa chodili, možno pre vaše uspokojenie sa obraz miest a skladba miest na juhu Slovenska výrazne zmenili. Veď od roku 1991 ubudlo vyše 50-tisíc Maďarov. Ďakujem.
Hrnčiar, Andrej, podpredseda NR SR (2017-02-14):
Ďakujem. Končím možnosť nahlásiť sa s faktickými poznámkami. Na vystúpenie pána poslanca šesť faktických poznámok. Nech sa páči, pán poslanec Fecko.
Bugár, Béla, podpredseda NR SR (2018-11-28):
Pani poslankyňa Grausová.
Danko, Andrej, predseda NR SR (2016-04-18):
Dobre, takže budeme hlasovať o tom, aby o otázke minúty ticha rozhodoval ústavnoprávny výbor.
Ľ. Vážny, minister dopravy, pôšt a telekomunikácií SR: (2008-09-18):
Vládny návrh zákona predkladá Ministerstvo dopravy, pôšt a telekomunikácií Slovenskej republiky na základe Plánu legislatívnych úloh vlády Slovenskej republiky na rok 2008. Predkladaným návrhom zákona sa do právneho poriadku Slovenskej republiky preberá Smernica Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia. Návrhom zákona sa predovšetkým dopĺňajú povinnosti veliteľa námornej lode a vlastníka námornej lode zabezpečiť, aby sa z námornej lode nevypúšťali... (Ruch v sále.)
Hrušovský, Pavol, podpredseda NR SR (2010-12-10):
Pán poslanec, ešte predtým, ako pristúpime k hlasovaniu, musíme skrátiť lehotu na...
Pellegrini, Peter, predseda NR SR (2015-01-27):
Ďakujem. S reakciami pán poslanec Fecko.
Šeliga, Juraj, podpredseda NR SR (2020-12-03):
Chcete nejako reagovať, pán minister?
Brocka, Július, poslanec NR SR (2010-12-08):
Pán kolega, veď ľudia, ktorí už s tým dnes majú problém, tak vedia, čo to znamená peklo na zemi. Ľudia, ktorých deti sú dnes v zariadeniach v cudzine alebo na Slovensku a už prišli o všetky prostriedky, lebo naozaj nie pri gamblerstve, ale pri liečení svojich najbližších. Ak vy to považujete za chybu, že to podpísali iní, ktorí s tým problém nemajú len preto, že si to uvedomujú, veď tí ľudia potrebujú od nás pomoc, ktorí s tým problém nemáme. Ak by sme tomu dali zelenú, ak by sme tu vybudovali naozaj druhé Las Vegas, pán kolega, tak tie peniaze sú prekliatím. Sú prekliatím aj pre vás, aj pre mňa, aj pre celú krajinu. Nie všetko je v peniazoch. Sú bohatí ľudia, ktorí sú nešťastní, ktorí sa možno topia v peniazoch, ale v tom nie je ani spokojnosť, ani šťastie. Pán kolega, som trošku sklamaný z vášho vyjadrenia, ale dúfam, že to neznamená, že nebudete hlasovať za vládny návrh zákona.
Klus, Martin, poslanec NR SR (2017-11-30):
Ďakujem pekne, pán minister. Ja mám ešte doplňujúcu otázku, ale keďže odznie aj v interpeláciách, tak ju budem potom adresovať priamo pánovi ministrovi, ale dovolím si ju predsa len prečítať aj v súvislosti s hodinou otázok. Jedná sa mi totiž o to, že sme sa nezúčastnili druhého kola hlasovania a slovenský hlas mohol de facto rozhodnúť o tom, kto bude nositeľom budúcej Európskej liekovej agentúry, a teda či Taliansko alebo, alebo Holandsko, no a my sme trestuhodne takejto možnosti vzdali. A dávam to do súvislosti aj s tým, že sa čoskoro bude hlasovať o šéfovi euroskupiny alebo v budúcnosti nás čakajú možnosti hlasovania o ďalších agentúrach, hovorí sa napríklad o kyberbezpečnosti a o európskej agentúre na túto tému, či sme neurobili diplomatickú chybu, a na to sa chcem teda pána, pána ministra opýtať a podobnú otázku adresujem v interpelácii aj pánovi predsedovi vlády a ministrovi zahraničných vecí. Ďakujem pekne.
Drucker, Tomáš, minister zdravotníctva SR (2016-09-08):
Odpoveď na tú prvú doplňujúcu otázku je, že máme spustený tzv. program zmien, ktorý obsahuje asi dvadsaťšesť projektov, jeden z týchto projektov sa nazýva Optimalizácia siete. Pre nás prioritou je v súčasnosti zadefinovať systém pohotovostí a urgentných príjmov a prepojenia so záchrannou zdravotnou službou, či už ide o RLP, RZP alebo dopravnú zdravotnú službu. Je to nevyhnutné preto, aby pacienti mali zabezpečenú dostupnosť neodkladnej zdravotnej starostlivosti. Toto je pre nás absolútne najkľúčovejšie. Dnes pacienti chodia na pohotovosti do nemocníc napriek tomu, že takéto pohotovosti by mali držať praktickí lekári cez lekársku službu prvej pomoci, ktoré sú financované z tzv. kapitácie. Chceme, aby v budúcnosti pohotovosti držali predovšetkým práve tie ich poskytovatelia ústavnej zdravotnej starostlivosti, ktorí majú vybudovaný urgent. Budú za to aj odmeňovaní, to je tiež veľmi dôležité v oblasti optimalizácie siete. A ešte doplním v tejto časti, že nejde ani tak, alebo teda keď hovoríme o termíne, očakávam, keďže som povedal, že potrebujeme mať dáta z DRG, to znamená, potrebujeme vidieť, aký typ pacienta kam chodí, očakávame, že možno koncom roka budeme mať nejaký návrh. Ale skôr, ako pôjdeme do akejkoľvek realizácie, my budeme veľmi dôsledne hodnotiť to, akým spôsobom máme zabezpečenú práve tú prvú časť, to znamená systém dostupnej neodkladnej zdravotnej starostlivosti. Tu nie je cieľom, znova poviem, uzatvárať nemocnice, ale je naším cieľom, aby sme zlučovali buď oddelenia, čo sa týka poisťovní, alebo tej druhej otázky, akým spôsobom zabezpečíme poisťovne. Tak znova je to princíp DRG. Akonáhle pacient buď dostane poskytovanú zdravotnú starostlivosť, táto bude nacenená cez tzv. diagnostické skupiny, to znamená, že vyjde nejaký index obtiažnosti tohto úkonu aj na základe parametrov pacienta a výkonu, ktorý mu bol poskytnutý. Ak poskytovateľ bude vykazovať, a znova použijem ten anglický výraz, sa ospravedlňujem, case mix index, to znamená nejaký priemerný index nižší, tým pádom bude dostávať aj menej peňazí a spadne do inej skupiny poskytovateľov. To je prirodzený mechanizmus do budúcna toho, akým spôsobom sa budú čistiť aj činnosti, ktoré nebudú dlhodobo vykazovať ziskovosť, a tým pádom budú aj motivačné pre samotných poskytovateľov, aby ich neposkytovali.
Glváč, Martin, podpredseda NR SR (2019-06-26):
S reakciou pán poslanec Pčolinský.
Kollár, Boris, predseda NR SR (2022-03-22):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Končím možnosť prihlásiť sa ústne do rozpravy. Jeden prihlásený je pán poslanec Mazurek, nech sa páči, máte slovo.
Bugár, Béla, podpredseda NR SR (2019-02-01):
Prezentujme sa a hlasujme. (Hlasovanie.) Prítomných 141, za 86, proti 45, zdržali 9, 1 nehlasoval. Konštatujem, že návrh sme schválili.
Klus, Martin, poslanec NR SR (2016-09-08):
Ďakujem pekne. No, ja mám práve opačný dojem, že tajná voľba je veľký priestor a prostriedok na vydieranie, pretože pokiaľ tu nie je šanca zistiť, kto vlastne ako hlasoval, tak sa nám tu stávali také situácie ako v prípade voľby generálneho prokurátora, ktoré nepatria do istej formy politickej kultúry. Ja si myslím, že každý z nás by mal byť schopný kedykoľvek, či v ďalekej budúcnosti, alebo aj v súčasnosti, vedieť vysvetliť, prečo a za akých okolností sme hlasovali za 
to-ktoré meno alebo ten-ktorý zákon. Preto som si dovolil s tým vystúpením prísť práve v tejto súvislosti. Ďakujem pekne.
Zmajkovičová, Renáta, podpredsedníčka NR SR (2013-09-19):
Faktické poznámky na vystúpenie pána poslanca nie sú. Uzatváram, vyhlasujem, keďže bol jediný prihlásený, vyhlasujem všeobecnú rozpravu za skončenú. Pýtam sa, pani podpredsedníčka, chcete ešte záverečné slovo? Nech sa páči.
I. Mikloš, podpredseda vlády a minister financií SR: (2002-12-11):
Najviac by som chcel vyzdvihnúť to, že sa podarilo výrazným spôsobom pozmeňujúcimi návrhmi, ktoré boli predložené či už vo výboroch alebo priamo v pléne, nielen k zákonu o štátnom rozpočte, ale aj k tým súvisiacim zákonom znížiť deficit štátneho rozpočtu o 762,7 mil. korún oproti vládnemu návrhu. Takže aj za toto by som chcel poďakovať, aj toto by som chcel vyzdvihnúť a teším sa na ďalšiu spoluprácu. Ďakujem pekne. Áno, zabudol som skoro, chcem vás pozvať na čašu šampanského pri príležitosti schválenia tohto, ako tu zaznelo, zákona zákonov. Ďakujem pekne. (Potlesk.)
M. Číž, podpredseda NR SR: (2009-06-17):
Otváram rozpravu. Písomnú prihlášku do rozpravy nemám, pýtam sa preto, kto sa do rozpravy hlási ústne. Registrujem pána poslanca Rydla. Pokiaľ je to všetko, uzatváram možnosť prihlásenia sa do rozpravy ústne. Slovo má pán poslanec Rydlo.
Drobný, Stanislav, poslanec NR SR (2018-03-14):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, od roku 2015 nám počet trestných činov páchaných maloletými osobami narastá. Zvlášť v násilnej kriminalite, kde nám to stúpa medziročne o približne 25 percent. Samozrejme, zverejnené štatistiky môžu obsahovať len trestné činy, kde bol zistený páchateľ. Kriminalita maloletých osôb je problémom predovšetkým v oblastiach s vysokým zastúpením asociálnych obyvateľov. Asociáli čoraz viac využívajú maloletých do 14 rokov na páchanie rôznych foriem kriminality, žiaľ, často sú to rodičia tých detí. Vedia o absentujúcej trestnej a priestupkovej zodpovednosti maloletých osôb, a preto nahovárajú deti nielen na rôzne krádeže, ale aj lúpežné prepady. Tie deti naozaj v mnohých prípadoch nemajú na výber. Zníženie veku trestnej zodpovednosti a priestupkovej zodpovednosti na 12 rokov tak zároveň maloletých chráni proti zneužívaniu na kriminálnu činnosť. Doterajšie legislatívne opatrenia ohľadom kriminality maloletých nie sú dostatočne účinné. Za tým účelom prijatý § 211 Trestného zákona ohrozovanie mravnej výchovy mládeže naráža v aplikačnej praxi na mnohé problémy. Je problém dokázať, že rodičia umožnili maloletému páchať priestupky alebo trestné činy. V mnohých prípadoch rodičia nedokázali zabrániť protiprávnej činnosti svojho potomka, aj keď sa o to snažili. V súčasnosti využívaný systém výchovných opatrení sa tiež často míňa účinkom. Výchovné opatrenie nie je spravidla automaticky dôsledok konkrétneho činu a tak maloletý páchateľ nevie, kedy pohár trpezlivosti v jeho prípade pretečie. Podstatná zmena, ktorú prináša náš návrh, je v tom, že pre osobu staršiu ako 12 rokov by už neexistoval vek ako okolnosť vylučujúca trestnú zodpovednosť. Po konkrétnom čine by prišiel konkrétny trest, hoc aj mierny trest vo forme výchovného opatrenia. Rozhodujúce pre oblasť kriminality maloletých starších ako 12 rokov je to, že tým zaniká ich beztrestnosť u konkrétneho činu. Obavy z preplnenia reedukačných zariadení nie sú na mieste. Skončí v ňom jeden maloletý páchateľ, ostatní z partie si už dobre rozmyslia, či tam pôjdu za ním. Z vlastnej dlhoročnej praxe mestského policajta môžem potvrdiť, že možnosť umiestnenia v reedukačnom centre je pre maloletých silnou motiváciou upustiť od protiprávnej činnosti. Podobná situácia je aj u priestupku. Beztrestnosť pri páchaní priestupkov je mostom k páchaniu trestných činov. Ďakujem za pozornosť.
Majorová Garstková, Jana, poslankyňa NR SR (2023-02-02):
Vážený pán predsedajúci, v rozprave vystúpila pani poslankyňa Zemanová. Pán predsedajúci, dajte, prosím, hlasovať spoločne o bodoch 1 a 2 zo spoločnej správy s odporúčaním gestorského výboru schváliť.
V. Veteška, podpredseda NR SR: (2003-12-10):
(Prerušenie rokovania o 19.01 hodine.)
Grendel, Gábor, podpredseda NR SR (2020-07-14):
S reakciou na faktické poznámky pán poslanec Pollák.
Figeľ, Ján, podpredseda NR SR (2012-12-11):
Nech sa páči, Richard Vašečka.
Paška, Pavol, poslanec NR SR (2010-08-10):
Pán predseda, poprosím vás, však ja nič, len je program, ku ktorému... (Prerušenie vystúpenia predsedajúcim.)
Šeliga, Juraj, podpredseda NR SR (2020-07-09):
Hlasujeme o bodoch 2 až 50. Prezentujme sa, prosím, a hlasujme. (Hlasovanie.) Prítomných 142 poslancov, za 90, proti nikto, zdržalo sa 51 poslancov, nehlasoval 1 poslanec. Konštatujem, že túto časť spoločnej správy sme schválili. Nech sa páči, pán spravodajca.
B. Bugár, podpredseda NR SR: (2003-09-24):
Takže ako prvý v rozprave vystúpi pán poslanec Ševc, pripraví sa pani poslankyňa Bauer. J. Ševc, poslanec: Vážená Národná rada, vážený pán predsedajúci, vážený pán minister, vážené kolegyne a kolegovia. Keď som rozmýšľal, ako by som mal vystúpiť pri takom dôležitom zákone, sám som si nevedel dať odpoveď. Zákon o sociálnom poistení, ktorý právne upravuje také dôležité oblasti života spoločnosti ako nemocenské, dôchodkové, úrazové poistenie a poistenie v nezamestnanosti, sa svojím významom radí hneď po ústave štátu. A tu je moja otázka. Tým chcem zdôrazniť, že mu naša strana pripisuje doslova životne dôležitý význam pre milióny ľudí, ktorí sú najviac odkázaní nielen na sociálne porozumenie štátu a ostatných spoluobčanov, ale aj na právne garantované podmienky na dôstojný život. Inými slovami, to, ako žijú v tej ktorej krajine odkázaní ľudia, je meradlom jej skutočnej demokracie, humanity a kompetencie štátu.
Šimečka, Michal, podpredseda NR SR (2024-01-18):
Ďakujem pekne. Pani poslankyňa Nash.
Ďuriš Nicholsonová, Lucia, podpredsedníčka NR SR (2018-10-17):
Jedna faktická poznámka na vaše vystúpenie, pán poslanec. Končím možnosť prihlásiť sa. Pán poslanec Grendel.
Cigániková, Jana, poslankyňa NR SR (2019-10-24):
Ďakujem pekne, Ondrej. Úplne s tebou súhlasím, myslím si, že človek, ktorý si písal s Marianom Kočnerom, ktorý dal zabiť pravdepodobne Jána Kuciaka s priateľskou, by sa nám tu nemal smiať do tváre a už vôbec by nemal mať tú, tú drzosť vôbec prísť do, vlastne vôbec vyjsť z kanála. Ako ani sa nebavme, že by mal sedieť v Národnej rade. Po kanáloch by ste mali chodiť, pán Glváč, a nie tu sedieť. Nikto z nás sa s vami nechce baviť. Ani sa nebude. Vždy keď si tu sadnete, budete toto počúvať dokola. Človek, ktorý si píše esemesky s Marianom Kočnerom. Napríklad 24. 9. 2015 o 10.50 píše Marian Kočner tuto predsedajúcemu pánovi Glváčovi. „Ahoj, Martin, mohol by som mať jednu osobnú prosbu týkajúcu sa ÚVNRBK Ružomberok?“ Glváč odpovedá: „Nech sa páči.“ Kočner píše: „Na výberové konanie na primára kliniky rádiodiagnostiky sa prihlásili MUDr. Milan Kundera a MUDr. Libor Danihel. Predsedom komisie by mal byť námestník MUDr. Slobodník. Doktor Kundera je Laca Tichého bratranec a mal by byť väčším odborníkom a aj vernejším primárom.“ Glváč odpisuje: „Chápem. Termín?“ Kočner: „Termín čoho, toho výberového konania?“ Glváč odpisuje: „Áno.“ Kočner: „Zistím.“ Kočner píše: „Termín nie je ešte stanovený, dnes je len uzávierka prihlášok.“ Glváč: „Okej.“ Glváč: „Sú tri, každý má lepšie tituly a prax. Čo sa mi zatiaľ podarilo zariadiť, bolo posunutie rozhodnutia.“ Pre Kočnera. Kočner odpovedá: „Ďakujem.“ Kočner píše: „Ahoj, to výberové konanie je 9. 11.“ Glváč: „Nó, súťaž.“ Nepríjemne čo? Glváč: „Riešim“. Kočner: „Ďakujem pekne, že si nezabudol.“ A potom... (Prerušenie vystúpenia časomerom.)
Mora, Ján, poslanec NR SR (2018-05-29):
Martin, pri tejto našej predkladanej problematike, ktorú sme doniesli do pléna Národnej rady Slovenskej republiky, je naozaj potrebné sa pozrieť aj do minulosti – a ja ti teda ďakujem za toto historické okienko – a bolo by naozaj správne inšpirovať sa tým, hlavne tým dobrým, čo bolo, aké pravidlá fungovali pre zdravú spoločnosť, a, samozrejme, i v rámci súčasnosti vylepšiť. Ja verím, že keby prešiel náš návrh zákona, tak by to mohlo mať aj dopad na väčšiu zodpovednosť pri správaní sa nielen mladých ľudí, pretože som presvedčený, že keby sa tá časť verejnosti, ktorá obhajuje potraty, a teda zabíjanie nenarodených detí, keby si vypočula včerajšie a dnešné rozpravy a keby videli, ako potrat reálne vyzerá, ako to malé telíčko vyberajú z maternice matky, tak si myslím, že väčšina by naozaj radikálne zmenila svoj názor. Ďakujem.
Laššáková, Jana, podpredsedníčka NR SR (2015-06-24):
Na vystúpenie pána poslanca s faktickými poznámkami páni poslanci Huba a Poliačik. Končím možnosť prihlásiť sa s faktickými poznámkami. Nech sa páči, pán poslanec Huba, máte slovo.
P. Paška, predseda NR SR: (2010-03-03):
(Hlasovanie.) 135 prítomných, 111 bolo za, 23 sa zdržalo, 1 nehlasoval. Schválili sme návrh novely zákona č. 543/2002 Z. z. o ochrane prírody a krajiny a o zmene a doplnení zákona č. 24/2006 Z. z. o posudzovaní vplyvov na životné prostredie. Pán poslanec Lebocký uvedie hlasovanie v druhom čítaní o vládnom návrhu zákona o ovzduší . Je to tlač 1419.
Mikulec, Roman, minister vnútra SR (2021-06-18):
Ďakujem pekne, pán predsedajúci. Vážené dámy poslankyne, vážení páni poslanci, hlavným cieľom predloženého návrhu zákona je zjednodušenie niektorých podmienok na výkon živnostenského podnikania. Úpravou živnostenského zákona obsiahnutou v čl. I sa navrhuje: - znížiť administratívnu záťaž pri ohlasovaní živnosti využitím informácií, ktoré už má orgán verejnej správy k dispozícii, - znížiť mieru regulácie pri preukazovaní odbornej spôsobilosti pri remeselných živnostiach a súčasne znížiť ich počet, - skrátiť lehoty na preukazovanie požadovanej odbornej praxe u vybraných viazaných živností a - skrátiť minimálnu lehotu na pozastavenie živnosti zo šiestich mesiacov na jeden mesiac a predĺžiť maximálnu lehotu pozastavenia živnosti z troch rokov na štyri roky. V nadväznosti na legislatívne zmeny súvisiace s obchodným registrom sa upravuje aj vznik oprávnenia prevádzkovať živnosť v prípade príslušníkov tretích krajín. Navrhuje sa, aby živnostenské oprávnenie týchto osôb vzniklo dňom udelenia povolenia na pobyt podľa zákona o pobyte cudzincov. V článku II návrhu zákona sa vzhľadom na negatívne skúsenosti z aplikačnej praxe precizuje zákon o obecnom zriadení tak, aby bolo bez pochýb zrejmé, že obce ustanovujú prostredníctvom všeobecne záväzného nariadenia iba časť predaja v obchode a časť prevádzky služieb na svojom území, v rámci ktorého môžu mať podnikatelia otvorené svoje prevádzky. Upresnením tohto ustanovenia sa zamedzuje tomu, aby obce nad rámec zákonného splnomocnenia ukladali podnikateľom dodatočné povinnosti, napríklad oznamovať obci konkrétny čas predaja a čas prevádzky služieb v súlade s časovým rámcom ustanoveným všeobecne záväzným nariadením. Predložený návrh je výsledkom diskusií so zainteresovanými partnermi z podnikateľského prostredia, ako aj s partnermi z úrovne ústredných orgánov štátnej správy a zástupcov združení územnej samosprávy a zohľadňuje primeranosť a vyváženosť aktuálnych potrieb. Vážené dámy poslankyne, vážení páni poslanci, zastávam názor, že naplnenie cieľa zjednodušiť niektoré podmienky na výkon živnostenského podnikania v intenciách predloženého vládneho návrhu zákona je aj vzhľadom na aktuálne zložitú situáciu v oblasti živnostenského podnikania rozumné a prínosné, preto vás žiadam o podporu predloženého vládneho návrhu zákona. Ďakujem za pozornosť.
M. Číž, podpredseda NR SR: (2008-09-16):
Pán navrhovateľ, chcete zaujať stanovisko k vystúpeniu pani poslankyne Muškovej? Pani Damborská, poprosím trošku skôr, dobre? Tak ešte raz, pani Damborská s faktickou poznámkou. Pokiaľ nikto iný, uzatváram možnosť prihlásiť sa s faktickou poznámkou. Máte slovo, pani poslankyňa.
B. Bugár, podpredseda NR SR: (2006-04-20):
A teraz budeme pokračovať odpoveďami jednotlivých členov vlády na otázky, ktoré boli položené a vyžrebované. Prvú otázku položila pani poslankyňa Tóthová ministerke práce, sociálnych vecí a rodiny Ivete Radičovej: „V súvislosti s mojou interpeláciou vo veci riešenia otázky bezdomovcov ste ma pozvali na otvorenie priestorov pre bezdomovcov vo Vrakuni, čo malo byť nasledujúci týždeň po interpelácii. Dodnes sa nič nedeje. V čom je problém?“ Pani ministerka, v čom je problém?
Saková, Denisa, ministerka vnútra SR (2018-09-20):
Páči sa. Ja len doplním, že z tých 794 žiadateľov 668 subjektov formálne splnilo všetky podmienky danej výzvy. Ďakujem veľmi pekne.
Bittó Cigániková, Jana, poslankyňa NR SR (2023-05-18):
Ďakujem, pán predsedajúci. Našli sme si tu kvety od klubu OĽANO. Chcela by som teda na to reagovať a... (Prerušenie vystúpenia predsedajúcim.)
Žiga, Peter, podpredseda NR SR (2024-10-23):
Pán poslanec Hlina.
Pčolinský, Peter, podpredseda NR SR (2023-06-20):
(Povedané súbežne s rečníkom.) Nie, nie, pán poslanec. Vy ste nezačali čítať pozmeňovací návrh v rámci desaťminútového času, ktorý máte k dispozícii.
Vážny, Ľubomír, podpredseda vlády SR pre investície (2013-12-05):
Vážená pani podpredsedníčka Národnej rady, vážené panie poslankyne, poslanci, členovia vlády, zákroky..., samozrejme, vážený pán poslanec, ktorý otázku položil, zákroky polície sú vykonávané ako reakcia na protiprávne konanie občanov v súlade s § 2 ods. 1 písm. a) zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, podľa ktorého Policajný zbor spolupôsobí pri ochrane základných práv a slobôd, najmä pri ochrane života, zdravia, osobnej slobody a bezpečnosti osôb a pri ochrane majetku. Policajný zbor ďalej v zmysle zákona o Policajnom zbore spolupôsobí pri zabezpečovaní verejného poriadku, a ak bol porušený, robí opatrenia na jeho obnovenie. Služobné zákroky policajtov sa vykonávajú v súlade so základnými zásadami, a to najmä zásadami zákonnosti, oficiality, oportunity a primeranosti tak, aby zásah do základných práv a slobôd osôb neprekročil nevyhnutnú mieru na dosiahnutie účelu, a s dôrazom, aby nevznikla osobám bezdôvodná ujma na ich právach garantovaných Ústavou Slovenskej republiky. Zároveň je možné konštatovať... (Prerušenie vystúpenia predsedajúcou.)
Číž, Miroslav, poslanec NR SR (2017-04-06):
Ďakujem pekne. No, vypočul som si vás, pán kolega, s veľkým záujmom vzhľadom na to, že sa dalo predpokladať, že, predpokladať, že toto vystúpenie príde. No, a teda ani by som nechcel, aby ten účinok váš úplne neodišiel, ale predsa len. No tak, nehanebne, poisťovňa, autistický chlapec, 60 %, 9 %. Vy ste teda deklarovaný ako pravičiar, ktorý teda tých ľavičiarov a to všetko, však ste to všetko vyjadrili za tým pultom. Pamätám sa, že sme prišli k moci, a teda k vláde a Ústavný súd vyslovil to, že tá vynikajúca vláda, ktorú reprezentoval pán vtedajší minister, a teda aj pani podpredsedníčka ešte vtedy, zobral 20 tuším tisícom invalidom invalidné dôchodky, ktorí nemali nohu a tak ďalej. Aj s Kaníkom, so všetkým. No tak toto je naozaj veľmi zaujímavé, ten náhly prerod, jak tým pravičiarom, teda deklarovaným, tie srdcia červenejú zrazu a s veľkou chuťou chcú prispievať a riešiť sociálnu situáciu. No, u toho predsedu je ten drobný problém, teda že ten kuchár, či čo som čítal z tých, z tých dramaticky znásilnených slečien, teda mal ten kontakt a tá dáma mala 14 a ten váš predseda – 15 rokov a jeden deň. Len je medzi nimi nejaký rozdiel, že teda kuchár alebo zástupca, už čo to bolo, a predseda strany, ktorý teoreticky mohol, keby bol vstúpil, vo vrcholovej pozície riadiť krajinu a nejaké predpoklady o tom, že teda čo asi by mal a nemal. A tam to sa asi chráni ťažko. Iba toľko som chcel poznamenať.
V. Veteška, podpredseda NR SR: (2007-05-11):
(Hlasovanie.) Prítomných 137, za 114, proti 1, zdržalo sa 22. Konštatujem, že sme postúpili zákon do tretieho čítania . Otváram rozpravu v rámci tretieho čítania. Pýtam sa, kto sa hlási do rozpravy? Nikto sa nehlási. Končím možnosť podania prihlášok do rozpravy. Rozpravu vyhlasujem za skončenú a prosím, dajte záverečný návrh na hlasovanie, pán poslanec.
V. Veteška, podpredseda NR SR: (2007-03-23):
Pán poslanec Štefanec vystúpi prvý v rozprave. Nech sa páči.
Hrnčiar, Andrej, podpredseda NR SR (2016-06-21):
Pán poslanec Pčolinský.
P. Hrušovský, podpredseda NR SR: (2002-05-16):
M. Mesiarik, poslanec: O bode číslo 1 nie, ale o bode 2 a 3 áno.
Jurinová, Erika, podpredsedníčka NR SR (2014-05-15):
Nevykrikovať prosím.
Tabák, Romana, poslankyňa NR SR (2020-10-14):
Ďakujem za slovo. Pán poslanec Vetrák, som rada, že táto kritika k tvorbe zákonov v skrátenom legislatívnom konaní zaznela a aj tvoj prísľub k zmene rokovacieho poriadku. Takéto vystúpenia nám všetkým nastavujú zrkadlo, kde sa momentálne nachádzame, a posúvajú náš štát ďalej. Pracujeme, bojujeme a ideme za svojím cieľom, tak ako sme sľúbili ľuďom. Ďakujem veľmi pekne, že ste zastúpil náš klub.
J. Vaľová, poslankyňa: (2007-10-30):
Ideme prvý pozmeňujúci návrh – postavenie invalidných dôchodcov, kde hlasujeme o bode č. 1. Pán predseda, dajte hlasovať o postavení invalidných dôchodcov bod č. 1.
A. Belousovová, podpredsedníčka NR SR: (2008-02-14):
Takže slovo má pán poslanec Fronc, nech sa páči.
Pčolinský, Peter, doterajší podpredseda NR SR (2023-10-25):
Pán poslanec Marián Viskupič.
Figeľ, Ján, podpredseda NR SR (2012-12-06):
S reakciou, pán poslanec Abrhan, nech sa páči.
Přidal, Alojz, poslanec NR SR (2014-11-25):
Pani podpredsedníčka, ja si naozaj myslím, že by ste mali dať hlasovať o návrhu pána kolegu Poliačika, lebo pán europoslanec bol ten, ktorý povalil prvú nekomunistickú vládu Ivety Radičovej a vďaka nemu sedíte na tej stoličke, to, čo sedíte, (smiech v sále) takže myslím si, (reakcia predsedajúcej) že by sme mali o tomto hlasovať. (Smiech v sále.)
M. Číž, podpredseda NR SR: (2008-11-05):
Vážené kolegyne, kolegovia, teraz otváram možnosť podania ústnych prihlášok do rozpravy. Pokiaľ sa nehlási nikto, uzatváram možnosť prihlásiť sa do rozpravy. (Ruch v sále.) Pani poslankyňa Tóthová sa hlási do rozpravy? Pani poslankyňa Tóthová, prosím, hlásite sa do rozpravy? Nie. Ďakujem pekne. Takže uzatváram možnosť podať ústnu prihlášku do rozpravy. Vyhlasujem rozpravu zároveň za skončenú. Pán minister chce zaujať stanovisko. Má slovo.
Kotleba, Marek, poslanec NR SR (2023-05-03):
Ďakujem za slovo. Vidím, že rozprava pána Schlosára celkom niektorých poslancov nabudila a asi sa aj našli v tom Trestnom poriadku. 	Ale ja by som na jednu vec chcel reagovať, pretože mnohí poslanci tu hovorili o tom, že niekto za nejakú trávu, teda marihuanu, za nejaký jeden joint bude sedieť s nejakými pedofilmi v kriminále, ale to vôbec tak nie je, lebo podľa tejto novely Trestného zákona sú to ľudia, ktorí budú mať pri sebe tvrdé drogy ako heroín, ktorý... takíto díleri zničili mnohým ľuďom životy a nie je to nejaký držiteľ jedného-dvoch jointov, čiže v tomto je veľký rozdiel. A ďalšia vec je, za takéto trestné činy prechovávania a predávania heroínu sa v prvom rade ani po novom nemusí dostať na výkon trestu, ale môže dostať podmienečný trest. A keď už vraveli o tých pedofiloch, tak si zoberte, že niekto, kto bude vytvárať detskú pornografiu, tak tiež môže obísť len s minimálnym trestom, a dopustí sa takého závažného trestného činu.
Bugár, Béla, podpredseda NR SR (2017-04-04):
Vyhlasujem rozpravu o tomto bode programu za skončenú. Pán minister, chcete zaujať stanovisko? Nie. Ďakujem pekne. Takže hlasovať budeme samozrejme o jedenástej, až potom pristúpime k prvému čítaniu. Teraz budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa dopĺňa Zákonník práce, tlač 454. Prosím teraz pána poslanca Vašečku, aby zaujal miesto určené pre navrhovateľov, a spravodajkyňu Silviu Shahzad pre spravodajcov. Ďalší v poradí z písomne prihlásených poslancov je Ján Marosz, ktorý tu ale nie je. A ešte faktické boli? A nech sa páči, takže faktické. Pán poslanec Bernaťák? Nie. Pani poslankyňa Verešová? Nie. Takže pán poslanec Marosz tu nie je, stráca poradie. Pani poslankyňa Jurinová, nech sa páči, máte slovo. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 454.)
Kočiš, Eduard, poslanec NR SR (2022-05-04):
Ďakujem pekne za slovo, pán predseda. Ja len by som chcel kolegu doplniť s otázkou na pána ministra, ako berieme všetci za úplne relevantné, že pri najbližších voľbách, ktoré sa budú konať v októbri, to znamená voľby do vyšších územných celkov a komunálnych volieb, ktoré sú spojené, môže dôjsť aj k situácii, že bude táto pandemická situácia možno zvýšená, možno bude sa týkať nižšej miery, ale aj v tomto prípade je na mieste otázka, akým spôsobom bude aktivovaná táto špeciálna komisia, o ktorej stále ešte nevieme koľko členná bude, toto je dosť dôležité. A akým spôsobom tá komisia bude zaktivizovaná v rámci jednotlivých či už obvodov, alebo okresov. Pretože ak by mala takáto komisia fungovať v každom jednom okrsku, bavíme sa o značných nákladoch, ktoré by musel znášať štát. Ak sa bavíme o komisii, ktorá by mala byť výlučne orientovaná iba na jeden volebný obvod, je to podľa mňa nerealizovateľné a nereálne. Ak sa bavíme o komisii, ktorá by mala byť možno jedna na celý okres, tak je to už úplne nereálne, lebo v tomto zákone tieto veci nie sú presne uvedené, čiže poprosil by som pána ministra o nejaké dôkladnejšie vysvetlenie. Ďakujem pekne.
Laššáková, Jana, podpredsedníčka NR SR (2014-10-31):
O slovo sa prihlásil pán navrhovateľ, nech sa páči, v súlade s rokovacím poriadkom máte prednosť, nech sa páči.
Sulík, Richard, predseda NR SR (2011-06-01):
Pán poslanec Maďarič.
Poliačik, Martin, poslanec NR SR (2010-10-21):
Mám procedurálny návrh, kolegovia.(Ruch v sále a hlasy z pléna.)
Janckulík, Igor, poslanec NR SR (2024-02-16):
Ďakujem pekne za slovo. Pán kolega Majerský, ďakujem za tvoje vystúpenie. Určite prítomnosť rodičov v nemocnici, s tým stopercentne súhlasím a nemám žiadne výtky voči tomuto, len účinnosť od 1. 7., to je úplne nereálne. Žilinský samosprávny kraj má štyri nemocnice a ako poslanec Žilinského samosprávneho kraja viem dobre, ako tieto nemocnice, v akom stave sú a keď prerábame napríklad jedno poschodie, tak to stojí zhruba 850-tisíc eur. To sú obrovské sumy finančných zdrojov a ďalej je to o peniazoch hlavne, ale projektanta musíte zohnať, potom vysúťažiť, hej, to je možno na rok, rok a pol, kým sa to pripraví, lebo to nie je len o tom, že rozbúrame nejaké priečky a zväčšíme tie priestory, alebo dáme tam len tú stoličku, ale tá matka by tam mala mať aj nejaký komfort, aby tam neležala doslova len na nejakých matracoch. To znamená, všetko je o peniazoch. A určite, opakujem, súhlasím s tým, len musia sa nájsť peniaze v rozpočtoch, musia začať rokovania s vedením nemocníc, lebo v niektorých nemocniciach sa to dá urobiť, dá sa povedať, že za pár týždňov, lebo majú na to vytvorené podmienky, ale niektoré nemocnice fakt na to podmienky nemajú. A viete, tie stavebné úpravy, zbíjačkou tam zbíjať, keď sú tam pacienti, tak to tiež nie je nič príjemného. Takže treba sa na to trošku pozrieť aj komplexne, lebo, pani kolegyňa, máte aj napísané, že doložka vplyvov nula euro, no, nula euro, keby ste len tie stoličky mali kúpiť, tak už je to zásah do tej nemocnice, ale povedám, treba do toho investovať, lebo vráti sa to, lebo keď tam tie matky budú, aj ten personál, ktorý tam máme, tak nemusí tam byť v takom veľkom množstve. Ďakujem.
J. Podmanický, poslanec: (2007-03-29):
Hlavná idea tohto návrhu zákona je spresnenie podmienok registrácie cirkví a náboženských spoločností. Viedli nás vlastne k tomu také tri hlavné dôvody. Po prvé, tento návrh zákona sa zneužíval rozličnými recesistickými skupinami. A vlastne takýmto spôsobom sa snažili získavať finančné prostriedky zo štátneho rozpočtu, ktoré boli účelovo určené práve na podporu náboženského vyznania a viery. Druhý dôvod, prečo máme právo takýto zákon prijať, je ten, že štát má právo stanoviť podmienky, za akých poskytuje akékoľvek benefity. No a tretí dôvod je to, že vlastne štát prejavuje úctu k náboženskej viere tých ľudí, ktorí majú úprimný záujem na jej rozvíjaní, týchto ľudí. Týchto úprimných ľudí, ktorí naozaj svoje presvedčenie berú vážne, sa štát rozhodol podporovať. A na druhej strane  štát má povinnosť chrániť týchto ľudí pred tými, ktorí chcú finančné prostriedky na tieto správne veci zneužívať. Predpokladám, že v diskusii odznejú aj určité protiargumenty. Potom v záverečnom slove vystúpim a odôvodním ich. Ďakujem pekne, pani podpredsedníčka.
Federič, Igor, poslanec NR SR (2011-03-23):
Ďakujem pekne, pán predsedajúci. Vážené kolegyne, kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady vystúpil k návrhu poslancov Národnej rady Slovenskej republiky Petra Kažimíra a Ľubomíra Petráka na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov, tlač 288, ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku a doručenie návrhu bolo najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený vládny návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej 16. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno–právnej stránke všetky náležitosti návrhu uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Návrh zákona rieši závažnú problematiku a z jeho podania je zrejmý aj jeho účel. Vo všeobecnej časti dôvodovej správy obsahuje informáciu o jeho cieli, je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie príslušného ustanovenia návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporučím, aby podľa § 73 ods. 3 písm. c) zákona o rokovacom poriadku, Národná rada Slovenskej republiky uvedený návrh zákona prerokovala v druhom čítaní a zároveň v súlade s rozhodnutím predsedu Národnej rady Slovenskej republiky č. 282 zo 7. marca 2011 a podľa § 71 zákona o rokovacom poriadku návrh zákona prerokovali výbory: Výbor Národnej rady pre financie a rozpočet, Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre sociálne veci. Za gestorský výbor navrhujem Výbor Národnej rady pre financie a rozpočet . Zároveň odporúčam, aby výbory uvedený návrh prerokovali do 11. mája 2011 a gestorský výbor do 13. mája 2011. Pán predsedajúci, prosím, otvorte rozpravu k uvedenému návrhu.
Jurinová, Erika, poslankyňa NR SR (2016-12-08):
Ďakujem pekne. Dovolím si pripomenúť členom výboru pre ľudské práva a národnostné menšiny zasadanie výboru dnes o dvanástej hodine v rokovacej miestnosti č. 32. To je miestnosť výboru pre kultúru a médiá. Ďakujem.
P. Paška, predseda NR SR: (2007-10-25):
A budeme hlasovať a budeme hlasovať o návrhu zákona ako o celku. Odporučenie.
Hrušovský, Pavol, podpredseda NR SR (2010-12-08):
Pán poslanec Poliačik.
Laššáková, Jana, podpredsedníčka NR SR (2015-12-11):
Pán poslanec Muňko, nech sa páči.
Blanár, Juraj, podpredseda NR SR (2021-03-30):
Ďakujem, pán spravodajca, môžete zaujať svoje miesto a týmto vyhlasujem alebo presnejšie otváram všeobecnú rozpravu. Konštatujem, že písomne sa nikto neprihlásil do rozpravy. Umožňujem teraz možnosť prihlásiť sa ústne. Pán poslanec Martin Borguľa. Konštatujem, ako jediný. Uzatváram možnosť prihlásiť sa do rozpravy. Pán poslanec Martin Borguľa, ako jediný v rozprave, udeľujem vám slovo, nech sa páči.
Žiga, Peter, podpredseda NR SR (2024-01-10):
Pán poslanec Hargaš.
M. Číž, podpredseda NR SR: (2006-08-04):
(Hlasovanie.) Prítomných je 128 poslancov, za 88, proti 1, zdržalo sa 24, nehlasovalo 15. Schválili sme tento návrh. Konštatujem, že Národná rada Slovenskej republiky sa uzniesla, že tento návrh zákona prerokuje v druhom čítaní. Pristúpime k hlasovaniu o návrhu predsedu Národnej rady na pridelenie tohto návrhu výborom a na určenie gestorského výboru, ako aj na určenie lehoty na jeho prerokovanie. Prosím opäť spravodajcu, aby uviedol hlasovanie.
Blanár, Juraj, podpredseda NR SR (2020-11-26):
Pán poslanec Suja, nech sa páči, máte slovo.
Hrnčiar, Andrej, podpredseda NR SR (2016-10-19):
Ďakujem. S reakciami na faktické poznámky pani podpredsedníčka Nicholsonová.
Pellegrini, Peter, predseda NR SR (2023-10-25):
S reakciou na faktické pán poslanec Dostál.
Bugár, Béla, podpredseda NR SR (2010-10-15):
Ďakujem. Pán spravodajca? Ta ne? Dobre, ďakujem pekne. Prerušujem rokovanie o tomto bode programu. A budeme pokračovať prvým čítaním o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 117). Pán minister, nech sa páči, máte slovo.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 140, za 78, proti 50, zdržalo sa 12. Konštatujem, že návrh sme posunuli do tretieho čítania , čiže pristúpime k tretiemu čítaniu. Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Kollár, Boris, predseda NR SR (2021-12-01):
Prosím, prezentujme sa a hlasujeme. (Hlasovanie.) Prítomných 138 poslancov, za 86, proti 19, zdržalo sa 33. Uvedený návrh sme schválili.
P. Pelegrini, poslanec: (2007-10-25):
Vážená pani podpredsedníčka, vážený pán minister, panie poslankyne, páni poslanci, pôvodne som myslel, že vystúpim, aby som predložil pozmeňujúci a doplňujúci návrh k uvedenému návrhu zákona, ktorý tu dnes prerokúvame. Máte ho už síce rozdaný aj v laviciach, ale po úvahe som sa rozhodol, že ešte dnes ten pozmeňujúci návrh nepodám, takže ak ho aj máte, nebudeme o ňom rokovať s tým, že možno bude ten materiál slúžiť skôr na začatie nejakej diskusie, pretože pôvodne som zamýšľal, aby sme pre vyššie územné celky ustanovili povinnosť znížiť ročnú sadzbu dane pre vozidlá, ktoré spĺňajú emisné limity 4 a 5, naopak, umožniť ju zvýšiť pre vozidlá, ktoré majú emisné triedy 0, 1 a 2. Pri emisnej triede euro 3 ponechať ich základnú sadzbu. Táto úprava sa nemala vôbec dotknúť sadzby. To zostáva naďalej v kompetencii vyššieho územného celku. Ale myslím si, že štát, ktorý, keďže umožňuje samosprávam vyberať určité dane a poplatky, má právo zadefinovať aj rámec, v akých rámcoch sa môžu pohybovať a čo musia plniť. No a úlohou bolo prispieť aj možno k napĺňaniu našej dopravnej politiky do roku 2015 a napĺňaniu programového vyhlásenia vlády, ktoré hovorí, že vláda prijme také legislatívne a fiškálne opatrenia, ktoré budú motivovať tých, ktorí majú vozidlá s vyššími emisnými triedami a prispievajú tak k znižovaniu oxidu uhličitého a možno tým, že sú to vozidlá novšie, aj k bezpečnosti cestnej premávky. Takže dávam vám to skôr len do pozornosti. Diskutujme o tom. Možno, keď prídeme k spoločnému názoru niekedy v budúcnosti, môžeme to pripraviť, ale v tomto momente ten pozmeňujúci návrh nepodávam.
Hrnčiar, Andrej, podpredseda NR SR (2017-09-05):
Prosím, prezentujme sa a hlasujme. (Hlasovanie.) Prítomných 141, za 128, proti nikto, zdržalo sa 13. Konštatujem, že sme tento návrh schválili. Ďalej budeme hlasovať o bode 5 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve (tlač 655). Opäť prosím pána poslanca Eduarda Adamčíka, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov , tlač 655.)
Laššáková, Jana, podpredsedníčka NR SR (2013-03-13):
Prosím, prezentujme sa a hlasujme. (Hlasovanie.) Prítomných 142 poslancov, za návrh hlasovalo 133 poslancov, proti nebol žiaden poslanec, zdržalo sa 9 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pokračujeme hlasovaním v druhom čítaní o vládnom návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti ministerstva kultúry (tlač 361). Spoločným spravodajcom je člen výboru pre kultúru a médiá poslanec Ján Senko. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky , tlač 361.)
Figeľ, Ján, podpredseda NR SR (2014-06-03):
Nech sa páči, s ďalšou faktickou Martin Poliačik.
Laurenčík, Milan, podpredseda NR SR (2021-11-23):
Na vaše vystúpenie evidujem päť faktických poznámok. Končím možnosť prihlásiť sa. Ako prvý vystúpi pán poslanec Miroslav Žiak, nech sa páči.
Bagačka, Michal, poslanec NR SR (2018-05-29):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a Výboru Národnej rady pre hospodárske záležitosti, ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 31 dní od prerokovania návrhu zákona v Národnej rade v prvom čítaní.
Šimko, Igor, poslanec NR SR (2024-02-09):
Vážený pán predsedajúci, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 132 z 15. januára 2024 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov, tlač 133, s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 11. schôdzi dňa 30. januára 2024. Uznesením č. 19 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 9. schôdzi Národnej rady. Vážený pán predsedajúci, otvorte, prosím, rozpravu.
Jurinová, Erika, podpredsedníčka NR SR (2015-11-24):
Pán poslanec, na vaše vystúpenie je jedna faktická poznámka. Uzatváram možnosť prihlásiť s faktickou. Nech sa páči, pán poslanec Lipšic.
Kollár, Boris, predseda NR SR (2022-04-28):
S ďalšou faktickou poznámkou vystúpi pán poslanec Susko, nech sa páči.
Viskupič, Marián, poslanec NR SR (2023-12-14):
Ďakujem všetkým kolegom za všetky faktické pripomienky, skúsim sa k pár vyjadriť, koľko stihnem. Začnem pánom kolegom Šmiľnákom. No áno, presne to je zdravý rozum, čo ste popísali, ak... (Rečníkovi prestal fungovať mikrofón. Reakcia z pléna.)
Bugár, Béla, poslanec NR SR (2016-02-11):
Ďakujem za slovo. Pán kolega, vy používate len jednu polovicu pravdy, a to len tú, ktorá vám vyhovuje. Hovoríte, že za vlády Ivety Radičovej nedošlo k žiadnemu zvýšeniu platov učiteľov. Áno, je pravda, prvý rok, bohužiaľ, sme museli ušetriť 1,6 mld. eur. Totiž ste tu zanechali štátny rozpočet s 8-percentným deficitom. Viete, koľko by sa dalo z toho dať napríklad na platy učiteľov? Bolo by to 1,6 mld. V druhom roku, aj pomocou vás, vy ste boli opozičný poslanec, tu sme schválili zákon, ale vaša podmienka bola, že začne platiť až od 1. apríla 2012. O 5,7 % došlo vtedy k zvýšeniu tých platov. Ale nehovorme už o tom, čo bolo, ale hovorme o tom, čo bude, pán kolega. A druhý problém. Spomínate tu rôzne čísla, a to som počul dokonca aj na výbore, ohľadne kvality výučby a vzdelávania, ktorá klesá. Jednu časť „vašej“ pravdy ste povedali, ale povedzme aj tú jej druhú časť. No predsa nie je normálne žiadať od učiteľov, aby jeden rok, povedzme, vyučovali viac matematiky, pričom, povedzme, v ďalšom volebnom období už to znovu klesne alebo bolo to naopak. Nie je možné nastaviť ten systém tak, že budú sa vyučovať neviem povinne dva cudzie jazyky a potom niekto povie, že stačí ho vyučovať jeden. Mám pokračovať? Takže ako chcete tú kvalitu, keď nemajú žiadnu stabilitu, dá sa povedať, vo výučbovom pláne učitelia? Takže keď teda porovnávate niečo, tak porovnávajte to, čo je porovnateľné.
Senko, Ján, poslanec NR SR (2012-06-22):
Pán poslanec, na základe tvojho vystúpenia určite nielen verejnosť, ale aj poslanci z opozičného tábora určite pochopili, že ich obrana pani Zemkovej je iba politického charakteru a nie obhajobou ustanovení súčasne platného zákona, ktorý do života uviedli práve oni. Myslím si, že to nepotrebuje žiadne komentáre. A všetky slová, ktoré z ich úst odznejú, tak sú iba snahou politicky si obhájiť súčasne platný zlý zákon. Ďakujem.
Paška, Pavol, predseda NR SR (2014-02-11):
Pán poslanec Huba.
Richter, Ján, minister práce, sociálnych vecí a rodiny, SR (2016-09-22):
Takže nebudem mať tie tri platy. (Povedané so smiechom. Zasmiatie sa v sále.)
Kotleba, Marian, poslanec NR SR (2020-12-17):
Pani poslankyňa Drábiková, povedali ste, že vy teda hovorili ste za vládu ako vládna poslankyňa, že vy nechcete nikomu ubližovať vašimi opatreniami a nechcete ani nikoho ochudobňovať. Ale ja sa preto pýtam, pani poslankyňa, že prečo to vaša vláda ale reálne v skutočnosti robí? Keď to nechcete robiť, prečo to robíte? Prečo bankám dávate stovky miliónov eur a dnes, keď tu je debata o pripomienkach pani prezidentky, tak vládni poslanci silou-mocou obhajujú to, že naozaj tým deťom treba zobrať? Prečo to takto robíte, keď vravíte, že to nechcete takto robiť, že nechcete ochudobňovať, nechcete, nechcete ubližovať? Viete, pani poslankyňa, vy ste povedali, že, vy ste povedali, že keby boli zapracované pripomienky pani prezidentky a s nimi schválený tento zákon, tak že by vznikli skupiny detí, ktoré by získali niekoľko výhod naraz. Veď tak nech majú všetky deti všetky výhody. Hádam vládni poslanci nebudú závidieť deťom z chudobných rodín, že budú mať nielen obedy, ale ešte aj daňový bonus a ešte možno niečo navyše? Však nech majú všetko. Však im to dajte všetko, však rozpočet ste taký schválili, že vy by ste tým deťom na celom Slovensku – na celom Slovensku – mohli dať tie obedy úplne zadarmo, tým ich rodičom dvojnásobné daňové bonusy, úplne aj všetkým a nič by sa tu zlé nestalo, práve naopak. A prečo to neurobíte, keď vy ste povedali, že chcete, teda nechcete ubližovať a nechcete ochudobňovať? Úplne konštruktívne sa vás pýtam. Ďakujem pekne.
M. Číž, podpredseda NR SR: (2006-10-18):
Vážené kolegyne, kolegovia, prerušujem rokovanie o tomto bode programu. Pokračujeme ďalej. V našom rokovaní pristúpime k prvému čítaniu o návrhu poslanca Národnej rady Slovenskej republiky Róberta Madeja  na vydanie zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení niektorých predpisov . Tento návrh zákona ste dostali ako tlač 98 a návrh na pridelenie výborom je v rozhodnutí predsedu pod č. 85. Teraz dávam slovo poslancovi Róbertovi Madejovi, aby návrh zákona uviedol.
K. Sárközy, poslankyňa: (2002-03-20):
I. Presperín, podpredseda NR SR: Budeme hlasovať o tomto návrhu. Panie poslankyne, páni poslanci, hlasujte, prosím. Hlasujeme o vládnom návrhu zákona o rodičovskom príspevku a o jeho posunutí do druhého čítania. (Hlasovanie.) 98 prítomných, 96 za, 1 proti, 1 sa zdržal, všetci hlasovali. Konštatujem, že tento návrh sme schválili. Prosím, aby sme pristúpili k druhému hlasovaniu.
Tomáš, Erik, poslanec NR SR (2023-05-09):
Áno, máte pravdu, že tak ako bol prijatý teraz ten školský zákon, tak v prípade umiestňovania, povinného umiestňovania detí do materských škôl je nevykonateľný, celý nevykonateľný, pretože jednoducho tie miesta jednoducho nie sú. Na druhej strane nevnímam to, samozrejme, len ako problém tejto vládnej garnitúry, ale má to, samozrejme, dlhodobejšie korene, to treba povedať. A preto ja v princípe aj hovorím, že správne vláda sa snaží z plánu obnovy vyťažiť nejaké prostriedky na rozširovanie kapacít materských škôl. Však to je v poriadku. Ale kým sa tak stane, tak jednoducho tí rodičia reálne, alebo mnohí rodičia, a počuli sme to číslo, nebudú schopní umiestňovať do materských škôl verejných – teda buď samosprávnych, alebo štátnych – svoje deti. A preto ani tento zákon nejde teraz proti vláde alebo proti jej iniciatíve, ale skôr sa snaží podávať pomocnú ruku na prechodné obdobie. Preto chcem aj teraz poďakovať, že v prvom čítaní si vlastne tento zákon získal ústavnú väčšinu a podporil ho vlastne celý školský výbor parlamentu. Tak pevne verím, že keďže tu nič proti nikomu nejde a sa naozaj má pomôcť deťom a rodičom, tak pevne verím, že tento zákon si nájde väčšinu aj vo finále. Ďakujem pekne.
Danko, Andrej, poslanec NR SR (2018-05-23):
Pán poslanec Pčolinský. Nie je v sále, stráca poradie. Pán poslanec Uhrík.